Na osnovu člana 70. stav 1. tačka 2. Ustava Republike Srpske, čl. 182. i 187. stav 1. i 2. i 254. stav 1. Poslovnika Narodne skupštine Republike Srpske („Službeni glasnik Republike Srpske“, broj 31/11), Narodna skupština Republike Srpske, na Jedanaestoj posebnoj sjednici održanoj 21. oktobra 2015. godine, donijela je sljedeći

**Z A K LЈ U Č A K**

**u vezi sa Ustavnim položajem Republike Srpske i zaštitom njenih interesa na nivou zajedničkih institucija BiH**

1. Narodna skupština Republike Srpske obavezuje sve predstavnike iz Republike Srpske u zajedničkim organima BiH da, koristeći sve pravne mehanizme i demokratske norme, zaštite stečeno državljanstvo bivšim državljanima Republike Srpske Krajine koji su nakon njihovog protjerivanja iz Republike Hrvatske, po završetku rata 1995. godine, stekli državljanstvo Republike Srpske odnosno Bosne i Hercegovine.
2. Ovaj zaključak stupa na snagu narednog dana od dana objavljivanja u „Službenom glasniku Republike Srpske“.